UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Erik Gamzejev: kandideerijaid võiksid rohkem pingutada
#000003
Enamiku erakondade programmis on ka regionaalpoliitika osa, kuid suuremas osas on seal vaid üldine jutt. Riigikokku kandideerijaid võiksid rohkem pingutada kohaliku inimese hääle pärast, leiab Erik Gamzejev Vikerraadio päevakommentaaris.
#000004
Kui erakondade valimisprogramme saab kohati lugeda justkui ulmeromaanide võistlusele laekunud töid, siis regionaalarengu peatükkides fantaasia eriti ei lenda. Kõikvõimalike toetuste suurendamisest, palgatõusudest, maksude vähendamistest ja muudest heldetest lubadustest on programmid lookas nagu kaubaletid Hauka laadal. Ainult hinnasilte ei ole.
#000005
Käib ka üksteise ületrumpamine, milliste ametite esindajatele lubatakse keskmisest suuremat palka. Nimekirja, kellele lubatakse keskmisest väiksemat palka, erakonnad ei esita.
#000006
Iga erakonna valimisprogrammiga võiks kaasas olla ka lihtsam majandusaruanne, kus on tabelis lubaduste maksumuse suurusjärgud ja nende allikad. See paneks ka programmide koostajaid mõtlema, kuidas soovitu ja võimalused tasakaalu viia. Vastasel juhul hakkavadki programmid meenutama ulmejutustust lisaraha nõidumisest peaaegu kõigeks ja peaaegu kõigile.
#000007
Enamiku erakondade programmis on ka regionaalpoliitika osa, kuid suuremas osas on seal vaid üldine jutt. Sellest, kuidas riigi areng peab olema ühtlane ja tasakaalustatud, et igas Eesti piirkonnas peavad olema head palka maksvad tugevad ettevõtted, head haridust võimaldavad koolid, hea arstiabi ja nii edasi. Kuid konkreetseid samme, mida erakonnad selleks kavatsevad teha, leiab programmidest vähe.
#000008
Muidugi, riigikogu tegeleb üleriigiliste küsimustega. Kuid Kagu-Eesti, saared, Ida-Virumaa ja kõik teised piirkonnad moodustavadki Eesti riigi. Kui aastakümneid järjepanu jääb elanikke ja tööd jääb piirkondades aina vähemaks ja palgavahed kasvavad, aga hinnad poodides on samad või maal kallimadki, siis see ei ole riigi ühtlane areng.
#000009
Et riigi raskuskese üha rohkem Harjumaa poole kaldub, kinnitab ka see, et neil valimistel rändas valijate arvu muutuse tõttu üks riigikogu mandaat Ida-Virumaalt Harju- ja Raplamaale. Ligemale pooled kohad 101-kohalisest riigikogust, ehk täpsemalt 47, tulevad nüüd Tallinnast ja selle lähiümbrusest. See toob tulevikus riigikogus veelgi tugevamini esile selle piirkonna huvid ja jätab tahaplaanile teised.
#000010
Õnneks valitakse riigikogu Eestis siiski veel mitte ühes üleriiklikus ringkonnas vaid 12 piirkondlikus. See peaks panema erakondi valimiskampaania ajal võistlema ideede üle, kuidas kohalikule elule uut hoogu juurde anda. Aga leidlikkust ja värskust on selleteemalises ajurünnakus kahjuks üsna vähe.
#000011
Valimistest valimistesse on levinumad teemad, et ehitame rattateid, teeme Tallinnast Tartu, Pärnu ja Narva poole kulgevad maanteed neljarealisteks, parandame internetiühendusi, toetame kohalikku ettevõtlust ja tugevate maakonnakeskuste kujunemist. Aga vastused küsimusele, kuidas toetada, et see ka tuntavaid tulemusi tooks, on enamasti ebamäärased või loosunglikud.
#000012
"Isamaa lubab jätkata riigiasutuste väljaviimist Tallinnast, aga see protsess on juba aastaid toppama jäänud kui väidetavalt ebaefektiivne."
#000013
Sotsidel on programmis kirjas idee luua maapiirkondadesse 15 000 töökohta ja rajada 5000 korterit. Eesmärgina hea, aga kuidas see sünnib? Keskerakond lubab toetada Sillamäe reisilaevaterminali rajamist. Neli aastat tagasi lubasid nad sama teha. Isamaa lubab jätkata riigiasutuste väljaviimist Tallinnast, aga see protsess on juba aastaid toppama jäänud kui väidetavalt ebaefektiivne. Reformierakond lubab suurendada omavalitsuste finantsautonoomiat, jättes ütlemata, palju maksuraha on siis kavas linnadele ja valdadele senisest rohkem jätta.
#000014
Ida-Virumaal kandideerijad räägivad iga nelja aasta tagant, kuidas siinsete ettevõtete tasutud keskkonnamaksudest peab märksa suurem osa jääma piirkonna arendamiseks. Valimiseelsetes kohalikes debattides on enamik erinevate erakondade poliitikuid selles osas ühisel meelel. Aga, kui valitsemiseks läheb, öeldakse, et puudub poliitiline konsensus ja midagi ei muutu.
#000015
Midagi head ei too seegi, kui kandidaadi põhiliseks sõnumiks jääb, et valige mind riigikogusse seepärast, et muidu keegi teine kohalikest huvidest ei hooli. Selleks, et põimida oma erakonna poliitikasse rohkem kohalikke huvisid ongi vaja pingutada viimastel nädalatel enne valimisi. Tuleb pakkuda välja rohkem uudseid, kuid reaalseid ideid kohaliku elu arendamiseks. Kui see toob ka priske häältesaagi kohalikelt inimestelt, siis hakkab ka erakond selle poliitikuga rohkem arvestama. Ainuükski piltidelt plakatitel või telgis jagatud pastakalt neid ideid valija välja ei loe.
#000016
Praegu on õige aeg meenutada ka president Alar Karise soovitust valijatele, mille ta tegi novembri lõpus riigikogu valimisi välja kuulutades: ärge rahulduge lihtsate lubadustega, ärge leppige, kui arvamusi surutakse maha kõmisevate loosungite ja tühjade hüüdlausetega. Küsige: kuidas, kelle ja mille arvel need teoks tehakse?
#000017
ERR.ee võtab arvamusartikleid ja lugejakirju vastu aadressil [email protected]. Õigus otsustada artikli või lugejakirja avaldamise üle on toimetusel.
#000019
Jaak Aaviksoo: Eesti on alarahastatud
#000021
Jüri Hansen: väikekooli poolt või vastu?
#000023
Sten Perillus: riigil puudub regionaalpoliitikas pikaajaline plaan
#000024
Külli Taro: korduvad valimislubadused kipuvad kuluma
#000025
Kristina Reinsalu: valimisprogrammides on e-riigi kohta vähe reaalset sisu
#000026
Kandidaatidega küsitlus: Reformierakond juhib, Isamaa kosub
#000029
Praxis: erakondade haridusprogrammides puudub visioon
#000030
Erakonnad lubavad pensionitõusu, eakate päevakeskuseid ja paindlikku pensionikogumist
#000031
Valimislubadustes ülepakkuvad parteid kaugenevad eelarvetasakaalust
#000032
Alar Karis: austatud valijad, ärge rahulduge lihtsate lubadustega
#000033
Hallar Meybaum: riigi "abipakett" tuli tööstusele halvimal ajal
#000036
Kaspar Viilup: virtuaalreaalsus võib olla tulevik, aga mitte veel
#000041
Venemaa pommitas Hersoni ja Antonivkat
#000045
Voltri: haridusminister otsib veel võimalusi õpetajate palka enam tõsta
#000047
Eesti neljas satelliit saadetakse orbiidile oktoobri alguses
#000049
Kettagolfi rajad nihkuvad üha enam Tallinnast välja
#000050
Rahandusministeerium lubab ennetada eurorahade raiskuminekut
#000052
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000055
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000056